**DĖL ROKIŠKIO RAJONO SAVIVALDYBĖS TARYBOS 2015 M. SPALIO 30 D. SPRENDIMO NR. TS-202 „ DĖL ATSTOVO Į PANEVĖŽIO REGIONO INTEGRUOTOS TERITORIJŲ VYSTYMO PROGRAMOS ĮGYVENDINIMO KOORDINAVIMO GRUPĘ DELEGAVIMO“ DALINIO PAKEITIMO**

2019 m. rugsėjo 27 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 patvirtintų Integruotų teritorijų vystymo programų rengimo ir įgyvendinimo gairių 27 punktu, Rokiškio rajono savivaldybės taryba n u s p r e n d ž i a:

 1. Pakeisti Rokiškio rajono savivaldybės tarybos 2015 m. spalio 30 d. sprendimą Nr. TS-202 „Dėl atstovo į Panevėžio regiono integruotos teritorijų vystymo programos įgyvendinimo koordinavimo grupę delegavimo“ ir vietoje žodžių „Strateginio planavimo ir investicijų skyriaus vedėją Jurgitą Blaževičiūtę“ įrašyti žodžius „Strateginio planavimo, investicijų ir viešųjų pirkimų skyriaus vedėją Jurgitą Blaževičiūtę“.

2. Papildyti Rokiškio rajono savivaldybės tarybos 2015 m. spalio 30 d. sprendimą Nr. TS-202 „Dėl atstovo į Panevėžio regiono integruotos teritorijų vystymo programos įgyvendinimo koordinavimo grupę delegavimo“ 2 punktu ir įrašyti žodžius „2. Pavesti Rokiškio rajono savivaldybės administracijos direktoriui Andriui Burnickui dalyvauti Panevėžio regiono integruotos teritorijų vystymo programos įgyvendinimo koordinavimo darbo grupės posėdžiuose, kai juose negalės dalyvauti į šią darbo grupę deleguota Rokiškio rajono savivaldybės administracijos Strateginio planavimo, investicijų ir viešųjų pirkimų skyriaus vedėja Jurgita Blaževičiūtė“.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

**TEIKIAMO SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2015 M. SPALIO 30 D. SPRENDIMO Nr. TS-202 „ DĖL ATSTOVO Į PANEVĖŽIO REGIONO INTEGRUOTOS TERITORIJŲ VYSTYMO PROGRAMOS ĮGYVENDINIMO KOORDINAVIMO GRUPĘ DELEGAVIMO“ DALINIO PAKEITIMO“**

**AIŠKINAMASIS RAŠTAS**

2019-09-13

 **Parengto sprendimo projekto tikslai ir uždaviniai.** Šiuo sprendimo projektu, Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 patvirtintų Integruotų teritorijų vystymo programų rengimo ir įgyvendinimo gairių 27 punktu siūloma deleguoti į Panevėžio regiono integruotos teritorijų vystymo programos įgyvendinimo koordinavimo grupę pakaitinį atstovą – Rokiškio r. savivaldybės administracijos direktorių Andrių Burnicką, kuris atstovautų savivaldybei posėdžiuose, negalint juose dalyvauti Rokiškio rajono savivaldybės tarybos 2015 m. spalio 30 d. sprendimu Nr. TS-202 į grupę deleguotai Strateginio planavimo, investicijų ir viešųjų pirkimų skyriaus vedėjai Jurgitai Blaževičiūtei. Sprendimo projektu pakeičiamas ir deleguotos atstovės dabartinis pareigų pavadinimas.

 **Šiuo metu esantis teisinis reglamentavimas.** Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 patvirtintos Integruotų teritorijų vystymo programų rengimo ir įgyvendinimo gairės, LR vidaus reikalų ministro 2015 m. rugsėjo 10 d. įsakymu Nr. 1V-714 (pakeista 2019 m. birželio 27 d. įsakymu Nr. 1V-587) patvirtinta Panevėžio regiono integruotos teritorijų vystymo programa.

 **Sprendimo projekto esmė.** LR vidaus reikalų ministro 2015 m. rugsėjo 10 d. įsakymu Nr. 1V-714 buvo patvirtinta Panevėžio regiono integruotos teritorijų vystymo programa (pakeista 2019 m. birželio 27 d. įsakymu Nr. 1V-587), kurioje numatoma įgyvendinti dalį veiksmų ir priemonių ir Rokiškio mieste. Remiantis Lietuvos Respublikos vidaus reikalų ministro 2014 m. liepos 11 d. įsakymu Nr. 1V-480 patvirtintų Integruotų teritorijų vystymo programų rengimo ir įgyvendinimo gairių 27 punktu, programos įgyvendinimo koordinavimui, veiksmų, susijusių su programos įgyvendinimu, suderinimui tarp ministerijų ir savivaldybių, programos keitimų inicijavimui ir suderinimui Vidaus reikalų ministerija sudaro programos įgyvendinimo koordinavimo darbo grupę iš programoje dalyvaujančių ministerijų atstovų, savivaldybių, kurių teritorijose numatoma įgyvendinti programa, tarybų deleguotų atstovų (po vieną atstovą nuo kiekvienos savivaldybės, dalyvaujančios programos įgyvendinime) bei vieno regiono plėtros tarybos deleguoto atstovo. Darbo grupės posėdžiuose, negalint dalyvauti pagrindiniam deleguotam asmeniui, dalyvauja pakaitinis asmuo, kuris, Vidaus reikalų ministerijos žodiniu aiškinimu, irgi turi būti deleguotas tarybos sprendimu. Rokiškio rajono savivaldybės tarybos 2015 m. spalio 30 d. sprendimu Nr. TS-202 į grupę deleguotai Strateginio planavimo, investicijų ir viešųjų pirkimų skyriaus vedėjai Jurgitai Blaževičiūtei negalint dalyvauti grupės posėdyje, būtų deleguojamas savivaldybės administracijos direktorius Andrius Burnickas.

 **Galimos pasekmės, priėmus siūlomą tarybos sprendimo projektą:**

 **teigiamos** – deleguotas pakaitinis atstovas į Panevėžio regiono integruotos teritorijų vystymo programos įgyvendinimo koordinavimo grupę dalyvaus ir atstovaus Rokiškio rajono savivaldybei, sprendžiant svarbius mūsų rajono savivaldybei su šios programos įgyvendinimu ir stebėsena susijusius klausimus;

 **neigiamos** – nėra.

 **Kokia** **sprendimo nauda Rokiškio rajono gyventojams.** Tiesioginės naudos nėra. Gyventojai bus atstovaujami netiesiogiai per deleguotą atstovą, sprendžiant klausimus, susijusius su mūsų savivaldybėje integruotoje programoje numatytais veiksmais.

 **Finansavimo šaltiniai ir lėšų poreikis**: sprendimo įgyvendinimui papildomų lėšų nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

Strateginio planavimo, investicijų ir viešųjų pirkimų skyriaus

vedėja Jurgita Blaževičiūtė